bavarian-nlp/barwiki-20250901 huggingface dataset:
Chonos

Da Voiksstomm vo de Chonos hod de Insl Chiloé und de sidli davo glengne Insln und Fjorde bis zua Hoibinsl Taitao in Sidchile bevejkat. Vo iara Sproch san nua uma sechs Weata eahoitn bliem. Se hom ois Nomadn vom Fiischfong glebt und san noch Onkunft vo de eiropäischn Siedla ausgstorm bzw. in de Bevejkarung vo da Insl Chiloé eihgongane (Mestizen). De letztn Chonos san bei oana Expedition 1835 gsicht worn.
Nochm Stomm vo de Chonos is da Chonos-Archipel benennt.
Chonos-Archipel

Da Chonos-Archipel () is a Inslgruppn i Sidn vo Chile in da Región de Aisén.
Geografie.
Da Chonos-Archipel beginnt uma 100 Kilometa sidlii vo da groußn Insl Chiloé und endt im Bereich vo da Hoibinsl Taitao. Da Archipel bsteht aus meahran Hundad Insln, vo dena oanige a beochtliche Greß bsitzn (z. B. "Isla Melchor" und "Isla Benjamín").
De Kanej "Canal Moraleda" und "Estero Elefante" trenna'n Archipel vom Festlond.
Da Archipel is nochm ausgstormna Voik vo de Chonos benennt.
Sengswiadigkeitn.
Oanige Insln bsitzn grouße Gletscha, etwa im Nationalpark Laguna San Rafael. Diese wern oft vo Puerto Aysén bzw. Puerto Chacabuco per Schiff bsuacht. In da Middn vom Archipel liegt des Natuaschutzresavat "Las Guaitecas". Do is des Klima rau und seah rengreich.
Weit draußn im Pazifik liegt de Insl Guamblin midm Nationalpark Isla Guamblin. De Insl liegt uma 90 Kilometa noadestli vo Puerto Aguirre. Da Nationalpark umfosst uma 106 km². Do kenna oft Blauwoi beobocht wern.
Im Noadn vom Chonos-Archipels liegt da Ort Melinka, er bsitzt an kloan Flughofn.
Außa Melinka und Puerto Aguirre is da Archipel praktisch unbewohnt.
Palmerland

Palmerland is a Tei vo da Antarktischn Hoibinsl, der sidli vo oana Linie zwischn Kap Jeremy und Kap Agassiz liegt.
Palmerland is nochm amerikanischn Entdecka Nathaniel Palmer benennt. Des Gebiet werd vo de drei Stootn Großbritannien, Argentinien und Chile beonsprucht.
Schopf (Bayerischer Wald)

Da Schopf is a Beag im Boarischn Woid. Sei Gipfe liegt aufm Gebiet vo da Gmoa Perasdorf im Landkroas Straubing-Boong.
Da Gipfe liegt noch de Koartn vom Landesvermessungsamt auf Hech, ondare Quejn nenna . Da Schopf is vo Grandsberg, Kostenz, Höhenberg oda Rautenstock aus iwa Wondawege zu eareichn.
Gipfekreiz.
Des zwejf Meta houch hoizane Gipfekreiz is 1947 an Christi Himmelfahrt aus Donk iwa de Ruckkeah aus da Kriagsgfongaschoft earicht worn.
Perasdorf

Perasdorf is a Gmoa im niedabayerischn Landkroas Straubing-Boong und Mitglied vo da Vawoitungsgmoaschoft Schwarzach.
Geografie.
Geografische Log.
De Gmoa liegt am Fuaß vom Boarischn Woid.
Gmoagliedarung.
Perasdorf hod 42 Ortstei:
Es gibt nua de Gemarkung Perasdorf.
Nochboagmoana.
Ans Gmoagebiet Perasdorf grenzn foignde Gmoana o:
Gschicht.
Im Zug vo de Vawoitungsreforma im Kinereich Bayern is midm Gmoaedikt vo 1818 de heitige Gmoa entstondn. Bis 1870 woar de offizieje Schreibweis vom Ortsnoma "Perastorf".
LaBelle, Florida

LaBelle is a Stod (City) und zudem da Vawoitungssitz (County Seat) vom Hendry County im Bundesstoot Florida, USA mid 4640 Eihwohna (Stond: 2010).
Geografie.
LaBelle liegt am Caloosahatchee River im Noadwestn vom County und uma 200 km noadwestli vo Miami.
Sengswiadigkeitn.
Foignde Objekte san im "National Register of Historic Places" glistet:
Vakeah.
Duach LaBelle fiahn de Florida State Roads 29 und 80.
Albert County

Da Albert County (franzesisch: Comté d'Albert) liegd im Sidostn vo da kanadischn Provinz New Brunswick on da Atlantikgstod. Gressde Stod vom County is Riverview, wo aa da Vawoitungssiez (County Seat) liegd. Da County hod 28.846 Eihwohna af ana Fläch vo 1806,54 km² (Stond: 2011).
Old Saybrook

Old Saybrook is a Stod im Middlesex County im Bundesstoot Connecticut in de USA. In da Stod lem 10.512 Eihwohna (Stond: 2005) af ana Fläch vo 55,9 km².
De berihmdsde Bewohnarin vo Old Saybrook woa de Schauspuiarin Katharine Hepburn, de zeidlems in Fenwick, oam gstodnohn Ortstei vo Old Saybrook, an Wohnsitz untahoidn hod und duat im Joar 2003 aa gstorm is. Zu Ehrn vo da Schauspuiarin is de oide Stodhoi vo Old Saybrook, de uaspringli 1911 eaeffnd worn is, zum „The Katharine Hepburn Cultural Arts Center“ umbaud. Des kuaz: „The Kate“ gnennde Gebaide vafigd iwa a Theatabühne mid 250 Zuaschauaplätz und a kloans Museum. „The Kate“ is 2009 eaeffnd worn.
Danbury, Connecticut

Danbury is a Stod im Fairfield County im Bundesstoot Connecticut USA, mid 80.893 Einwohnea (Stond: 2010). Des Stodgebiet hod a Greß vo 114,7 km².
Gschicht.
Danbury is easchtmois 1685 vo ocht Famijn bsiedlt worn. Weahnd'm Amerikanischn Unobhängigkeitskriag woar de Stod a wichtigs Militeadepot. 1835 is de "Fairfield County Railroad" grind worn, dern Schiena aa duach Danbury gfiaht hom. 1852 hod donn de easchte ihrn Vakeah eaeffnt, middlawei umbnennt in "Danbury &amp; Norwalk Railroad". Aus oam scho 1928 ogmietetn Grundstick, bekonnt ois "Tucker's Field", is a kloana Flugplotz fia de lokoin Pilotn. In da neian Zeid is draus da Danbury Municipal Airport worn.
Spoat.
Da Baseboivaein vo Danbury mocht seit 2004 obwexlnd midm deitschn Baseboivaein Solingen Alligators an spoatlichn Austausch. Es wern Tuaniare vaostoit und de Spuia wern bei Gostfamijn untabrocht. De Eishockeymonnschoft Danbury Trashers hod vo 2004 bis 2006 in da United Hockey League gspuit.
Fairfield, Connecticut

Fairfield is a Stod im Fairfield County im Bundesstoot Connecticut, USA, mid 58.800 Eihwohna (Stond: 2004). Des Stodgebiet hod a Greß vo 81,1 km². &lt;br&gt;
An weitafiahdn Buidungseihrichtunga gibts de Fairfield University und de Sacred Heart Universitet in da Stod. &lt;br&gt;
Ois greßta Oabatgeba is da Elektronikgeräteheasteja General Electric z nenna, der do sein Sitz und Vawoitung hod.
Shelton, Connecticut

Shelton is a Stod im Fairfield County im Bundesstoot Connecticut mid 39.559 Eihwohna (Census Aprü 2010), de Schätzung fia Juli 2012 liegt bei 40.261. De geografischn Koordinatn san: 41,30° Noad, 73,14° West. Des Stodgebiet hod a Greß vo 82,7 km².
Indian Well State Park

Da Indian Well State Park is a State Park im Fairfield County in Connecticut, USA.
Da Park is 62 Hektar grouß und liegt im Gebiet vo da Stod Shelton. Da Park bsteht aus Woidlond, Wiesn und Fejda. Da Park liegt am Westufa vom Housatonic River. De Haptattraktion vom Park is da Lake Housatonic, a Stausee midm kloan Strond und Bootsolegeplätz.
Da Park is a beliabts Noheaholungsgebiet mi Meglichkeitn zum Wondan, Picknickn, Schwimma, Fischn, Rudan und zua Miete vo Motoaboote.
Da Indian Well State Park is 1928 grindt worn. Da Noma kummt vo oana indianischn Romeo-und-Julia-Legende, de se an Quej und Wossafoi obgspuit hom soi.
Stratford, Connecticut

Stratford is a Stod im Fairfield County im Bundesstoot Connecticut, USA, mid 50.300 Eihwohna (Stond: 2004). De geografischn Koordinatn san: 41,20° Noad, 73,13° West. Des Stodgebiet hod a Greß vo 51,5 km².
Stratford is Sitz vom Luftfoahtuntanehmen Sikorsky Aircraft Corporation, des Hubschrauba, Drohnen und Flugzeige produziat.
Trumbull, Connecticut

Trumbull is a Stod im Fairfield County im Bundesstoot Connecticut, USA, mid 35.299 Eihwohna (Stond: 2005). De geografischn Koordinatn san: 41,26° Noad, 73,21° West.
As Stodgebiet hod a Gress vo 60,9 km², dovo san 0,6 km² Wossafläch.
Hearthstone Castle

Hearthstone Castle, znächst bekonnt ois „The Sanford Castle“, is a denkmoigschitzts Gebaide in Danbury,Connecticut. Des Bauweak stommt aus de Joar 1895–1899 und is am 31. Dezemba 1987 ins National Register of Historic Places aufgnumma. Es woar zeidweilig aa ois Parks’ Castle und oafoch The Castle bekonnt. Da Gebaidekomplex steht heit im Eigntum vo da Stod Danbury im Tarrywile Park. Hearthstone Castle is deazeid ned effntli zuagengli.
Hearthstone Castle is vom E. Starr Sanford, am Eafinda vo oana friahn Fuimkamera, earicht, owa scho 1902 an an New Yorka Industrieejn Victor Buck vakafft worn. Noch weitan Bsitzawexln is des Onwesn 1918 ins Eigntum vo Irene Parks, da Tochta vom Charles Darling Parks, glongt. Irene Parks Jennings hods bis zu ihrm Tod 1982 bewohnt. Ihre Eabn Richard und Constance Jennings homs 1987 an de Stod Danbury vakafft. Seithea is's zu graviandn Vafaoiseascheinunga kema, es gibt owa Renoviarungspläne.
Da Stij vom Gebaide orientiat se in eklektischa Weise an normannischa und spätara Buagnarchitektua, de Nemgebaide san im „Schindl-Stij“ (englisch: "shingle style") ghoin.
Deichnodl

De Deichnodl (dt.: Deichnadel) is a Weakzeig, wos zua Olog und Reparatua vo Deiche gnutzt werd. Es is a uma 60 cm longa Hoizstui mid oana flochn Eisnspitz mid stumpfa Schneide und oam stemplfeamign Kopf.
Zum Schutz voa Erosion wern Deiche mid Grossodn belegt. Um de Sodn sicha am Deich z hoitn, bevoa se midm Untagrund fest vawuazln, werd da Deich mid Reet bstickt. Dozua werd Reet ausbroat und mid quea driwa glegtn und fest in an Eadbodn eihdrucktn Stroh- oda Reetseijn befestigt. Zum Eihdrucka dient de Deichnodl.
Trummertenhof

Da Trummertenhof in Peuerling, oam Ortstei vo da Gmoa Engelthal im middlfränkischn Landkroas Niamberga Land, (Bayern), is im Kern im 17. Joarhundad earicht worn. Des ehemolige Wohnstoihaus mid da Adresse Peuerling 1, am estlichn Ortsende gleng, is a gschitzts Baudenkmoi.
Gschicht.
Im Joar 1620 werd a Hanns Trummer ois Bsitza vom Hof eawähnt, dessn Nochfoahn bis ins 20. Joarhundad den noch eahna benenntn Hof bsessn hom.
Bschreibung.
Da oagschossige Koichstoabau mid Fochweakgiebe werd vo oam steiln Sottldoch deckt. Iwam Westgiebe mid Ziafochweak befindt se a Schopfwoim.
Bei da aufwendign Renoviarung in de 2000a Joarn is de urspringliche Raumaufteijung vom Haus beibehoitn worn.
Erzbistum Benevent

Des Erzbistum Benevent (lat.: "Archidiocesis Beneventana", ital.: "Arcidiocesi di Benevento") is a Erzdiözese vo da remisch-katholischn Kiach in Italien mid Sitz in Benevent.
Des Bistum Benevent is im 1. Joarhundad earicht und am 26. Mai 969 zum Erzbistum eahom worn.
Roth (Marktleugast)

Roth is a Ortstei vom Moakt Marktleugast im obafränkischn Landkroas Kulmbach.
Da Weiler liegd on da Kreisstroß KU 27 zwischn Stammbach und Steinbach. Voa seina Eihgmoanung noch Marktleugast hod da Ort zua Gmoa Marienweiher im Landkroas Stadtsteinach ghead.
Bei da Inventarisiarung is a Wohnstoihaus mid Sottldoch eafossd worn.
Landkroas Stadtsteinach

Da Landkroas Stadtsteinach (amtle: Landkreis Stadtsteinach) hod zum bayerischn Regiarungsbeziak Obafrankn ghead.
Bis zu seina Afläsung im Joar 1972 hod da Landkroas 34 Gmoana ghod.
Geografie.
Wichtige Orte.
De gressdn Orte woan: Stadtsteinach, Marktleugast, Grafengehaig, Presseck und Kupferberg.
Nochboakroas.
Da Landkroas hod 1972 im Uahzoagasinn, im Noadwestn ogfonga, on de Landkroas: Kronach, Naila, Münchberg und Kulmbach sowia on de kroasfreie Stod Kulmbach ogrenzd.
Gschicht.
Olässli vo da Reform vom Zuaschnitt vo de bayerischn Beziaksämta hods Beziaksamt Stadtsteinach om 1. Jenna 1880 Gmoana ons Beziaksamt Kronach odtredn.
Landkroas.
1939 ism Beziaksamt da Landkroas Stadtsteinach worn.
Om 1. Juli 1972 is da Landkroas Stadtsteinach im Zug vo da Gebietsreform in Bayern afgläsd worn und mid da bis dohi kroasfrein Stod Kulmbach am Landkroas Kulmbach zuagschlong worn.
Da Moakt Seibelsdorf und de Gmoa Gössersdorf san on an Landkroas Kronach gfoin. Gössersdorf is in da Gmoa Weißenbrunn afgonga, Moakt Seibelsdorf hod se mid de Gmoana Unterrodach, Oberrodach, Großvichtach und Zeyern (olle Landkroas Kronach) zum Moakt Marktrodach zammgschlossn. Da Moakt Enchenreuth und de Gmoa Gösmes san on an Landkroas Hof kemma und san heit Ortstei vo da Stod Helmbrechts.
Kfz-Kennzeichn.
Om 1. Juli 1956 ism Landkroas bei da Eihfiahrung vo dea bis heit guiting Kfz-Kennzeichn as Untascheidungszeichn: SAN zuagwiesn worn. Es is bis zum 28. Aprui 1973 ausgem worn. Seitm 10. Juli 2013 is's wieda in de Landkroas Kronach und Kulmbach, seitm 4. August 2014 aa im Landkroas Hof eahejdli.
Reichenbach (Nagel)

Reichenbach is a Ortstei vo da Gmoa Nagel im obafränkischn Landkroas Wunsiedel im Fichtelgebirge in Noadostbayern.
Geografie und Vakeahsonbindung.
Reichenbach liegt estli vom Kernort Nagel. Unweit westli fiaht de Stootsstroß St 2665 voabei. De B valafft neadli.
Haideck (Oberkotzau)

Haideck is a Ortstei vo Oberkotzau im Landkroas Hof in Obafrankn.
Haideck liegt inmiddn vo aom ausdehntn Woidgebiet an oana Vabindungsstroß zua B noch Rehau. Des duatige Gut beheabeagt a Forstbaamschui.
Löwitz (Rehau)

Löwitz is a Ortstei vo da Stod Rehau im obafränkischn Landkroas Hof.
Löwitz befindt se im Rehaua Stootsforst uma drei Kilometa noadestli vom Haptort. De Quej vom Löwitzboch liegt weita noadestli, da Boch fliaßt duachn Ort und mindt in an Höllbach.
Da Ort is easchtmois 1387 urkundli eawähnt und vo 1449 bis 1750 ois Wüstung bezeichnt worn. Bei Woidoabatn im Joar 1920 hod ma in da Nech vom heitign Ort Bodnfunde gmocht, drunta woarn aa Mauareste.
Höllbach (Schwesnitz)

Da Höllbach is da rechte Quejboch vo da Schwesnitz in Obafrankn.
Er entspringt sidwestli vom Rehaua Ortstei Faßmannsreuth auf da deitsch-tschechischn Grenz und buidt aufn easchtn uma 1,5 Kilometa vo seim Lauf de Grenzlinie, donn biagt diese noch Sidn ob. Da Höllbach fliaßt weita haptsächli in sidwestlicha Richtung duachn Rehaua Forst, von dessn Obteilung "Hölle" er sein Noma hod, nimmt vo rechts ds Erlenbächle und de Löwitz sowia vo links an Mähringsboch auf und speist a Reih vo Fiischteiche. Im Stodgebiet vo Rehau vaeinigta se midm Perlenbach zua Schwesnitz.
Röllmühle

Röllmühle is a Ortstei (Oanzl) vo da Stod Rehau im obafränkischn Landkroas Hof mid siem Eihwohna.
Geografie.
De Röllmuij liegt uma 3 km sidestli vo Rehau am Bocksboch.
Geschicht.
Easchte urkundliche Eawähnung woar 1417. Bsitza woarn Hans Röll (vo dem aa da Nam zoagt), Peter und Philipp vo Püschere, Hans Friedrich Teuffel.
De Röllmuij hod zwoa Moihgäng und oan Schneidgong sowias Muijgebaide ghod.
De Röllmuij woar Tei vo da Gmoa Fohrenreuth und is mid diesa am 1. Mai 1978 in de Stod Rehau eihgliedat worn.
Wirtschoft.
In da Röllmui befindt se heit a forstwirtschoftlicha Betrieb.
Christmas, Michigan

Christmas is a Ort im Alger County in Michigan, USA, am Ufa vom Oberen See. Er liegt uma 7 Kilometa entfeant vom Vawoitungssitz (County Seat) Munising am Michigan Highway 28 (M-28) und hod uma 400 Eihwohna. Christmas hod sein Noma 1938 duach oana an da Stroß glengne Weihnochtsschmuck-Manufaktua eahoitn, de nimma existiat.
An da Stej vom heitign Campingplotz "Bay Furnace Park" in Christmas is 1869 da Ort "Onota" entstondn, aa bekonnt ois "Bay Furnace", zua Eisnschmejze. Onota is 1877 duach a Feia zasteat worn, es is nua da Houchofn teiweis eahoitn bliem.
Pinzberg

Pinzberg is a Goma im obafränkischn Landkroas Forchheim und Sitz vo da Vawoitungsgmoaschoft Gosberg.
Geografie.
Geografische Log.
Pinzberg liegd in da Planungsregion Obafrankn-West, uma 5 km sidestli vo Forchheim.
Gmoagliedarung.
De Gmoa gliedad se in fimf Ortstei, de se af drei Gemarkunga vatein:
Nochboagmoana.
Nochboagmoana san: (vo Noadn ogfonga im Uahzoagasinn):
Wiesenthau, Leutenbach, Kunreuth, Effeltrich, Forchheim.
Gschicht.
Im Zug vo de Vawoitungsreforma im Kinereich Bayern is midm Gmoaedikt vo 1818 de heitige Gmoa entstondn. Om 1. Mai 1978 san de bis dohi sejbstständing Gmoana Dobenreuth und Gosberg eihgliedad worn.
Dobenreuth

Dobenreuth is a Ortstei vo Pinzberg im obafränkischn Landkroas Forchheim in Bayern.
Des Kiachdoaf liegt uma zwoa Kilometa estli vo Pinzberg. De Kroasstod Forchheim is 6 km entfeant. Im Sidwestn fliaßt da Hirtenboch voabei, a Quejfluss vo da Regnitz.
Dobenreuth werd zu Beginn vom 15. Joarhundad ois Rodungssiedlung "Obere Reuth" im Lehenbuach vom Bamberga Bischof Albrecht von Wertheim (1398–1421) easchtmois urkundli eawähnt.
1978 is de bis dohi sejbstständige Gmoa Dobenreuth im Zug vo da Gebietsreform in Bayern noch Pinzberg eihgliedat worn.
Da Ort hod sei landwiatschoftliche Struktua bis heit eahoitn.
De Stootsstroß 2236 valafft duach.
Gosberg

Gosberg is a Ortstei vo Pinzberg im obafränkischn Landkroas Forchheim in Bayern.
Des Kiachdoaf liegt uma 1,5 km noadestli vo Pinzberg. De Kroasstod Forchheim is 5 km entfeant. Im Sidwestn grenzt da Hirtenboch o, a Quejfluss vo da Regnitz.
Easchtmois eawähnt worn is da Ort im Joar 1062 und is domois "Gozzespuhel" = Higl vom Götz gnennt worn.
1978 is de bis dohi sejbstständige Gmoa Gosberg im Zug vo da Gebietsreform in Bayern noch Pinzberg eihgliedat worn.
Da Ort hod sei landwiatschoftliche Struktua bis heit eahoitn.
De Stootsstroß 2236 valafft duach; innahoib mindt de Kreisstroß FO 2 eih.
Kleinbellhofen

Des Doaf Kleinbellhofen is a Ortstei vom middlfränkischn Moakt Schnaittach. Bis zum 31. Dezemba 1971 hod da Ort zamm mid Röhrischhof und Weigensdorf zua domolign Gmoa Großbellhofen gheat. Da Ort hod iwawiegnd ländlichn Charakta und liegt westli vo Schnaittach nohe vo da A 9 und sidli vo da Eahebung Konradsbühl (395 m) und vom Autohof Schnaittach nohe vo da Stootsstroß St 2236.
Untersdorf (Schnaittach)

De Ortschoft Untersdorf is a Ortstei vo da middlfränkischn Moakt Schnaittach und hod iwawiegnd ländlichn Charakta. De Nochboaorte san Laipersdorf, Germersberg, Weigensdorf, Großbellhofen, Simonshofen und Bullach. 
Da Ort liegt an da Stootsstroß St 2236, eastreckt se zwischn am Peuntgrobn und am Krebsboch und hod 16 Onwesn. Sidli vom Ort befindt se da Niamberga Spitoiwoid.
Belleville, Michigan

Belleville is a Stod (City) im Wayne County im Bundesstoot Michigan, USA.
Da Ort liegt am Huron River uma 25 km sidestli vo Ann Arbor und uma 50 km sidwestli vo Detroit.
In Belleville befindt se des Luftfoahtmuseum "Yankee Air Museum".
Partnastod.
 Machynlleth, Wales
Livonia, Michigan

Livonia is a Stod im Noadwestn vo Wayne County in Michigan, USA. In da Stod lem 100.545 Menschn. Se liegt 35 Kilometa vo Detroit entfeant. De Stod hod a Fläch vo 92,8 km² (dovo san 0,3 km² Wossaflächn), wos bedeit, doss 1087 Menschen auf oam km² lem.
Demografische Datn.
De Bevejkarung setzt se foigndamoßn zamm:
Plymouth, Michigan

Plymouth is a Stod im Wayne County im Bundesstoot Michigan, USA. De Bevejkarung hod laut oana Voikszäjung ausm Joar 2000 9022 betrong. De Stod liegt in da Gmoa Plymouth, is owa politisch unobhängig. Da neadliche Tei vo da Stod is iwa dem Ort baut worn, wo friahra de Geistastod Phoenix woar, und da noheglengne See werd imma no "Phoenix Lake" gnennt.
Geografie.
Gmäßm United States Census Bureau betrogt de Fläch vo da Stod 5,8 km². De Stod liegt 42,3 km westli vo Detroit.
Mackinaw City

Mackinaw City is a Doaf (Village) im Bundesstoot Michigan, USA. Da 807 Eihwohna zejhnde Ort (Stond: 2012) liegd unmiddlboa sidli vo da Mackinacstroß und domid da Vabindung van Michigan- und'm Huronsää om neadlichstn Punkt vo da "Untan Hoibinsl".
Wiatschoftli lebd da Ort stoak van Summatourismus, aa startn vo do Feahn noch Mackinac Island. Im Yachthofn liegd da ausrangiade Eisbrecha "Mackinaw", dea zan "Icebreaker Mackinaw Maritime Museum" umgrisd worn is. Bliabd is aa da Bsuach van aus'm Joar 1715 stommandn Fort Michilimackinac (bzw. dessn Rekonstrukzion).
Mackinacstroß

De Mackinacstroß (dt.: Mackinacstraße) (engl.: Straits of Mackinac) is a uma ocht Kilometa broade Wossastroß in de Vaoanigte Stootn, de'n Michigan- undn Huronsää midanonda vabindd sowia'n neadlichn und sidlichn Tei van Bundesstoot Michigan voanonda trennd. Seit 1957 wead de Mackinacstroß vo da ocht Kilometa longa Mackinac Bruck im Valaff van Interstate 75 iwabrickd.
Se befindd se zwischn de Ortschoftn Mackinaw City om Sidufa und St. Ignace om Noadufa.
De Wossastroß stejd a wichtige Vabindung fia de noadamerikanische Binnenschifffoaht doa. Zudem woar's voa da Featigstejung vo da Eisnboh noch Chicago Tei vo oana vo de klassischn Routn in an Westn vo de USA.
Im Winta muass de Mackinacstroß duach Eisbrecha befoahboa ghoidn wean, do des floche Gwassa sunst zuagfriahn kennd.
Autobahndreieck Hochfranken

Des Autobahndreieck Hochfranken (Obkiazung: AD Hochfranken; Kurzform: Dreieck Hochfranken) is a Autobahndreieck an da A 72 und da A 93, de do ofongt, und vabindt de Region Rengschburg und an Sidn vo Bayern mid de Regiona Chemnitz, Dresdn und Leipzig. Es befindt se im aißastn Noadostn vo Bayern in da Region Houchfrankn, noch ders bnennt is. Des Dreieck liegt aufm Gebiet vo da Gmoa Trogen im Landkroas Hof.
Des Dreieck Hochfranken is am 15. Dezemba 2000 offiziej m Vakeah iwagem worn, nochdems seit 1992 plant und seit 1996 baut worn is. Mid dessn Earichtung is aa de stauonfällige Streckn auf da nohe glengna B entlost worn. Duachs Autobahndreieck is de A 93 a Alternative zua benochboatn A 9 fian Vakeah zwischn Bayern und Ostdeitschland.
Fleurat

Fleurat is a franzesische Gmoa mid Eihwohna (Stond: ) im Département Creuse in da Region Limousin. Se ghead zum Arrondissement Guéret und zum Kanton Le Grand-Bourg. Se grenzd: im Westn und im Noadn on Naillat, im Ostn on Bussière-Dunoise, im Sidostn on Saint-Vaury, im Sidn on Le Grand-Bourg und im Sidwestn on Saint-Priest-la-Plaine.
Daniel Pratt Cemetery

Da Daniel Pratt Cemetery is a historischa Friedhof in da amerikanischn Stod Prattville (Alabama). Haptsächli hod'a ois Begräbnisstätte vo da Industriejnfamij Pratt, drunta Daniel Pratt dient, noch dem da Friedhof heit bnennt is.
Da Friedhof liegt owahoib vo oam ois Gin Shop Hill bnenntn Steilhong, zu dessn Fiaß se de Pratt'schn Fabrikonlogn eastreckn. De 26 nochweisboan Grobstättn datian aus de Joahr 1849 bis 1886. Unta de bestottetn Persona san:
Noch seina Auflossung is da Friedhof unta da Einwiakung vom Weda und duach Vandalismus vafoin. Meahrare Grobstoana san stoak bschädigt oda gonz zasteat worn. A örtlicha Biagavaein hodn Friedhof restaurian lossn.
Prattville, Alabama

Prattville is a amerikanische Stod im Autauga County in Alabama und Sitz vo da Countyvawoitung (County Seat). Se liegt bei de geografischn Koordinatn 32,46° Nord, 86,45° West. 
De Stod is 1830 vo Daniel Pratt, „Alabamas easchtm Industrieejn“, grindt worn und hod 33.960 Eihwohna (Stond: 2010) auf ana Fläch vo 61.9 km².
Es gibt insgsomt ocht Schuin, drunta de Prattville High School unds Autauga County Technology Center.
Mobile Bay

De Mobile Bay is a Bucht im Bundesstoot Alabama, USA.
Om Kopf vo da Bucht liegd Mobile, de wichtigsde Hofnstod vo Alabama. In de Bucht mindd aa da "Tensaw River". De Mobile Bay grenzn: on de "Bon Secour Bay", "Chacalochee Bay", "Polecat Bay" und on an Goif vo Mexiko. In da Bucht lieng vui Insln wia zan Beispui: Big Island mid'm "Meaher State Park". De Mobile Bay wead vo da Interstate 10 iwaquead.
Elberta, Alabama

Elberta is a Ort im Baldwin County, Alabama, USA. De Gsomtfläch vom Ort betrogt 1,9 km². Noch ana Schätzung ausm Joar 2005 hod Elberta 583 Eihwohna ghod.
Gschicht.
De easchtn Siedla san 1904 in Elberta okumma. De Gmoa is vo Farma grindt worn, de aus Deitschland ausgwondat san.
Demografie.
Bei da Voikszejung ausm Joar 2000 hod Elberta 552 Eihwohna ghod, de se auf 228 Haushoite und 152 Famijn vateit hom. De Bevejkarungsdichte hod somid 284,2 Eihwohna/km² betrong. 95,11 % vo da Bevejkarung woarn weiß, 0,18 % afroamerikanisch, 3,8 % hispanisch. In 30,3 % vo de Haushoite hom Kinda unta 18 Joar glebt. Des Duachschnittseihkumma hod 22.375 US-Dollar pro Haushoit betrong, wobei 20 % vo da Bevejkarung untahoib vo da Oamutsgrenz glebt hom.
Coffeeville, Alabama

Coffeeville is a Ort im Clarke County, Alabama, USA. Da Ort hod a Gsomtfläch vo 11,7 km². Bei da Voikszejung ausm Joar 2000 hod Coffeeville 360 Eihwohna ghod. 2005 hod de Schätzung 354 Eihwohna betrong.
Demografie.
Noch da Voikszejung ausm Joar 2000 hod Coffeeville 360 Eihwohna ghod, de se auf 165 Haushoite und 97 Famijn vateit hom. De Bevejkarungsdichte hod 30,8 Eihwohna/km² betrong. 61,11 % vo de Eihwohna woarn weiß, 38,89 % afroamerikanisch. In 22,4 % vo de Haushoite hom Kinda unta 18 Joahr glebt. Des Duachschnittseihkumma hod 19545 Dollar pro Haushoit betrong, wobei 25,6 % vo da Bevejkarung untahoib vo da Oamutsgrenz glebt hom.
Quej.
Webseite des US Census Bureau
Consul, Alabama

Consul is a gmoafreies Gebiet im Marengo County im Bundesstoot Alabama in de USA.
Geografie.
Consul liegt im Westn vo Alabama im Sidn vo de Vaeinigtn Stootn.
Noheglengne Orte san unta ondam McKinley (3 km neadli), Thomaston (6 km westli), Catherine (11 km sidli) und Dayton (12 km noadwestli). De nächste greßare Stodt is mid 205.000 Eihwohna de uma 100 Kilometa estli entfeant glengne Haptstod vo Alabama, Montgomery.
Vakeah.
Da Ort liegt an da Alabama State Route 28 und stejt zudem des westliche End vo da Alabama State Route 66 doar.
Rund 43 Kilometa noadwestli entfeant befindt se da Demopolis Municipal Airport.